माथि उल्लेखित आजको अवस्थालाई ठ्याम्मै प्रतिनिधित्व गर्ने जर्ज अर्वेलको एउटा विचारोत्तेजक लेख आजभन्दा साढे सात दशकअघि अर्थात १९४२ मा प्रकाशित थियो। स्पेनको गृहयुद्ध (१९३६१९३९)को सन्दर्भमा अर्वेलले लेखेका छन्मलाई केले अत्यन्त त्रसित र व्यथित बनाइरहेको छ भने सबै वस्तुगत सत्यहरू संसारबाट विलीन हुँदैछन्। झूठ नै झूठको साम्राज्य खडा भएपछि जसले पनि तिनै झूठ पढ्ने, लेख्ने र झूठको मात्र अभ्यास गर्ने भए। त्यसपछि तिनै झूठहरू इतिहास बन्न पुग्छन्। जो शक्तिमा छ उसैले नियुक्त गरेका व्यक्तिहरूले लेख्ने इतिहास अनि फेरि सत्य र तथ्यसम्बन्धी कुनै अभिलेख नै रहन नसक्ने, नराखिने, सत्यलाई लोप गराएर त्यसका कुनै चिन्ह नै नरहने अवस्था निर्माण भएपछि भविष्यमा लेखिने इतिहास पनि सत्य नै हुन्छ भनेर पत्याउने कुनै आधार नै बाँकी रहन्न।
